De resistente bakterier kan være livsfarlige. Og også den kødædende bakterie er i fremmarch

Antallet af danske patienter, som kæmper med livsfarlige multiresistente tarmbakterier, har været i eksplosiv stigning.

Det handler om de bakterier, som du får gennem din mad. De kan føre til lidelser som blodbane-infektioner, blærebetændelse og urinvejs-infektion. Og i værste tilfælde kan de være dødelige.

Læs hvordan kødædende bakterier gik til angreb på Lis i EKSTRA.

Stærke billeder: Bakterierne tog Lis' ben, fingre og næse

Siden 2012 har 12 gange så mange danskere som tidligere fået tarmbakterien CPE. I samme periode er antallet af indlæggelser af danskere med den lignende tarmbakterie VRE syvdoblet. Det viser de nyeste tal fra Danmap.

CPE er steget fra under fem tilfælde årligt til 63. VRE-bakteriens forekomst var færre end 50 tilfælde før 2013, mens der i 2015 var 372 tilfælde.

Bekymrende stigning

Og den stigning skal tages alvorligt. Det mener overlæge hos Statens Serums Institut Ute Wolff Sönksen:

- Det bekymrer os, at de stiger drastisk. For hvis de bliver ved med at stige, så kan bakterierne blive almindeligt forekommende i Danmark.

Stigningen af de multiresistente bakterier er til stor bekymring, da de to bakterier kan bringe patienter i livsfare.

- Det værste ved tarmbakterierne er, at de kan være svære at spore, før de måske skaber blodbane-infektioner, som er svære at behandle. Og det kan ende med døden i værste tilfælde.

De to multiresistente tarmbakterier CPE og VRE har siden 2012 været i voldsom stigning.

Kødædende bakterie gået fra fem til 100 tilfælde

Også den kødædende bakterie er på fremmarch.

Lis mistede fingre og ben til kødædende bakterier - se de rystende billeder her:

Stærke billeder: Bakterierne tog Lis' ben, fingre og næse

Mere end 100 personer rammes hvert år af en kødædende bakterie.

Det fortæller Marco Bo Hansen, der er læge på Anæstesi- og Operationsklinikken hos Rigshospitalet. Han har de seneste tre år indsamlet prøver fra smittede patienter sammen med et hold forskere.

Han påpeger, at 100 tilfælde er relativt få, hvis man sammenligner med andre sygdomme, men den kødædende bakterie har været i stigning de sidste 20 år og er gået fra fem tilfælde om året til 100.

- Selv om det ikke lyder af så mange, så bliver de, der rammes, ramt meget alvorligt. De gennemgår mange operationer, som er invaliderende. Nogle ender desværre med at blive amputeret eller i værste tilfælde dø af infektionen, siger Marco Bo Hansen.

Derfor er en hvilken som helst stigning noget, der skal tages alvorligt, mener han:

- Og det er det, vi er i gang med nu.

En af de ramte danskere er Lis

Lis Øster er en af de danskere, der er blevet ramt af en baktiere. Den åd store dele af hendes krop.

Læs hele Lis' historie i EKSTRA og meget mere om de livstruende bakterier.

Stærke billeder: Bakterierne tog Lis' ben, fingre og næse